Zenta község 2021-es évi mezőgazdasági- és vidékfejlesztési politikája lefolytatásának támogatásáról szóló program (Zenta Község Hivatalos Lapja, 25/2021. sz.) és a 2021-es évben Zenta községben a mezőgazdaság- és vidékfejlesztési programja lefolytatásának támogatásáról szóló program megvalósításáról szóló szabályzat (Zenta Község Hivatalos Lapja, 26/2021. sz.) 14. szakaszának 2. bekezdése alapján, éspedig Zenta község vidékfejlesztési támogatása intézkedéseinek lefolytatásában illetékes bizottsága javaslatára Zenta község polgármestere 2021. november 3-án kiírja az alábbi

**NYILVÁNOS FELHÍVÁST**

**VISSZA NEM TÉRÍTENDŐ ESZKÖZÖK ODAÍTÉLÉSÉRE A 2021-ES ÉVBEN A ZENTA KÖZSÉG TERÜLETÉN LEVŐ REGISZTRÁLT MEZŐGAZDASÁGI TERMELŐKNEK – A KOMMERCIÁLIS CSALÁDI MEZŐGAZDASÁGI BIRTOKOK HORDOZÓINAK A PIACI TERÜLET BÉRLETÉNEK TÁRSFINANSZÍROZÁSÁRA**

**I. A VISSZA NEM TÉRÍTENDŐ ESZKÖZÖK ODAÍTÉLÉSÉNEK A CÉLJA**

A vissza nem térítendő eszközök odaítélésének alapvető célja a támogatás nyújtása a regisztrál mezőgazdasági termelők – a kommerciális családi mezőgazdasági birtokok hordozóinak a piaci terület bérletének társfinanszírozásában.

**II. KIVÁLASZTOTT ESZKÖZÖK**

Az eszközök Zenta község 2021-es évi költségvetéséről szóló rendeletben (Zenta Község Hivatalos Lapja, 41/2020. sz.) biztosítottak 800.000,00 dináros összegben, programosztályozás 0101 mezőgazdaság- és vidékfejlesztés, aktivitás 002 a vidékfejlesztés támogatásának intézkedései, 421-es funkció, 454000-es közgazdasági osztályozás Szubvenciók magánvállalatoknak.

Az összesen kiválasztott serkentő eszközök 800.000,00 dinárt tesznek. A támogatás intenzitása 100% a teljes költségeket illetően, de legtöbb 15.000,00 dinár áfával használóként.

**III. A VISSZA NEM TÉRÍTENDŐ ESZKÖZÖK HASZNÁLÓI**

A piaci terület bérletének a társfinanszírozása formájában a támogatásra jogosultak a mezőgazdasági termelők, akik eleget tesznek az alábbi kritériumoknak:

1) be vannak jegyezve a mezőgazdasági birtokok nyilvántartásába,

2) aktív státuszban vannak,

3) lakhelyük Zenta község területén van,

4) rendelkeznek igazolással a hatásköri községi szervtől a kiegyenlített esedékes kötelezettségeikről a helyi közbevételek címén.

A regisztrált mezőgazdasági termelőknek, akik ezen intézkedés szerint használják az eszközöket eleget kell tenniük az alábbiaknak:

1) legyen megkötött szerződésük a piaci terület bérletéről a Kommunális-lakásgazdálkodási Közvállalattal, és

2) legyen számlájuk a piaci terület bérleti kötelezettségének kiegyenlítéséről a 2021-es évre vonatkozóan.

**IV. KORLÁTOZÁS A VISSZA NEM TÉRÍTENDŐ ESZKÖKRE VALÓ JOGOSULTSÁGBAN**

A vissza nem térítendő eszközök használatában nem jogosultak részt venni Zenta község vidékfejlesztési intézkedései lefolytatásában illetékes bizottság tagjai.

Ezen intézkedés keretében a jelentkezés benyújtása kizárja Zenta községben a mezőgazdaság- és vidékfejlesztési programja lefolytatásának támogatásáról szóló program megvalósításáról szóló szabályzat alapján (Zenta Község Hivatalos Lapja, 26/2021. sz.) kiírt más nyilvános felhívások keretében a kérelem benyújtására való jogosultságot.

**V. A VISSZA NEM TÉRÍTENDŐ ESZKÖZÖK ODAÍTÉLÉSÉRE A JELENTKEZÉS BENYÚJTÁSÁNA ÉS A SZÜKSÉGES BIZONYÍTÉKOK**

Az érdekelt mezőgazdasági termelők a jelentkezési űrlapot a vissza nem térítendő eszközök odaítélésére (5-ös számú melléklet) átvehetik Zenta község hivatalos honlapjáról, címe [www.zenta-senta.co.rs](http://www.zenta-senta.co.rs) vagy minden munkanapon a Zentai Községi Közigazgatási Hivatal fogadóirodában és a helyi közösségek helyiségeiben.

Az érdekelt mezőgazdasági termelők a vissza nem térítendő eszközök jelentkezése mellett (5-ös számú melléklet) az alábbi bizonyítékokat nyújtják be:

1) Eredeti igazolást a mezőgazdasági birtok aktív státuszáról, kiadva a Kincstári Igazgatóság által (nem idősebb 6 hónapnál).

2) Az érvényes személyi igazolványának fénymásolatát, illetve a leolvasott érvényes személyi igazolványt a jelentkezés benyújtóját illetően,

3) A határköri községi szerv eredeti igazolását a kiegyenlített esedékes kötelezettségekről a közbevételek címén.

4) A 2021-es évben a piaci terület bérletéről szóló szerződés fénymásolata, amely a Kommunális-lakásügyi Közvállalattal köttetett,

5) Eredeti számlát, fiskális kivonatot vagy más hiteles pénzügyi dokumentációt, amely a 2020-as évben a piaci terület bérletének a költségeire vonatkozik,

6) Eredeti kivonatot a mezőgazdasági birtokok nyilvántartásából – adatok a mezőgazdasági birtokról az adatokkal a mezőgazdasági birtok tagjainak a számáról és a mezőgazdasági birtok rendeltetési számlája számáról (nem lehet idősebb 6 hónapnál), és

7) A mezőgazdasági birtokok nyilvántartásából az eredeti kivonat - a növényi termelés szerkezete az adatokkal a mezőgazdasági birtok rendelkezésére álló földterület területéről (nem lehet idősebb 6 hónapnál).

**VI. A JELENTKEZÉSEK BENYÚJTÓINAK PONTOZÁSA ÉS RANGSOROLÁSA**

A jelentkezés benyújtói, a mezőgazdasági termelők, akik benyújtották jelentkezésüket a vissza nem térítendő eszközök odaítélésére a piaci terület bérletének társfinanszírozására, az alábbi módon kerülnek pontozásra és rangsorolásra:

|  |  |  |
| --- | --- | --- |
| Sorszám | Kritériumtípus a kiválasztásra | Pontok |
|  | A mezőgazdasági birtok tagjainak száma 3 vagy több, mint 3 | 2 |
|  | Mezőgazdasági termelő 30 éves korig | 4 |
|  | Mezőgazdasági termelő 31-től 40 éves korig | 2 |
|  | Mezőgazdasági termelő, aki 5 ha-ig terjedő mezőgazdasági földterületet biztosít | 4 |
|  | Mezőgazdasági termelő, aki 2 ha-ig terjedő mezőgazdasági földterületet művel | 3 |
|  | Mezőgazdasági termelő, aki 2-től 5 ha-ig terjedő mezőgazdasági földterületet művel | 2 |
|  | Nőnemű mezőgazdasági termelő | 2 |

Amennyiben 2 vagy több jelentkezés benyújtója azonos pontszámmal rendelkezik, előnye annak a benyújtónak van, aki a jelentkezés pillanatában kevesebb mezőgazdasági földterülettel rendelkezik.

Amennyiben 2 vagy több jelentkezés benyújtója azonos pontszámmal rendelkezik és a jelentkezés benyújtásának pillanatában azonos mezőgazdasági földterületük van, előnye annak a benyújtónak van, aki korábban nyújtotta be a jelentkezést.

**VII. A VISSZA NEM TÉRÍTENDŐ ESZKÖZÖK ODAÍTÉLÉSÉNEK ELJÁRÁSA**

A jelentkezések benyújtására a határidő leteltét követően Zenta község vidékfejlesztési politikája lefolytatásában illetékes bizottság felbontja a beérkezett jelentkezéseket, ellenőrzi, hogy teljesek-e és határidőn belüliek-e, ellenőrzi a csatolt dokumentumok pontosságát és hitelességét, minden egyes jelentkezést illetően.

Az adminisztrációs ellenőrzést követően, Zenta község vidékfejlesztési politikája lefolytatásában illetékes bizottság elvégzi a beérkezett jelentkezések értékelését, és javaslatot ad Zenta község polgármesterének a vissza nem térítendő eszközök odaítéléséről szóló határozat meghozatalára.

A község polgármestere Zenta község vidékfejlesztési politikája lefolytatásában illetékes bizottság javaslatára legkésőbb a nyilvános felhívásra a jelentkezések benyújtására a határidő leteltét követő 15 napon belül meghozza a vissza nem térítendő eszközök odaítéléséről szóló határozatot.

Zenta község szerződést köt a vissza nem térítendő eszközök odaítéléséről minden egyes vissza nem térítendő eszköz használójával, legkésőbb a folyó év december 10-éig.

A vissza nem térítendő eszközök kifizetését a Zenta község és minden egyes vissza nem térítendő eszközök használói között kötött szerződés alapján kerülnek kifizetésre, amelynek kötelezően tartalmaznia kell minden egyes használó folyószámlaszámát.

**VIII. A JELENTKEZÉSEK BENYÚJTÁSÁNAK A HATÁRIDEJE**

A nyilvános felhívásra a jelentkezések benyújtásának a határideje a szükséges kísérő dokumentációval Zenta Község Hivatalos Lapjában való közzétételétől számított 15 nap, azaz legkésőbb 2021. november 18., 24 óráig.

A hiányos és késve érkezett jelentkezéseket a bizottság nem fogja megvitatni.

A kitöltött jelentkezést a vissza nem térítendő eszközök odaítélésére (5-ös számú melléklet), a szükséges bizonyítékokkal az érdekelt mezőgazdasági termelők Zenta község vidékfejlesztési politikája lefolytatásában illetékes bizottság nyújtják be, és amelyet Zenta község Községi Közigazgatási Hivatal fogadóirodájában, Fő tér 1-es szám alatt kell benyújtani, minden munkanapon 8.00 órától 14.00 óráig, vagy posta útján, a felsorolt címre, a megjelöléssel: „Jelentkezés – a piaci terület bérletének társfinanszírozása”, a jelentkezés benyújtása határidejének a leteltéig.

A jelen pályázatot közzé kell tenni Zenta Község Hivatalos Lapjában, Zenta község Községi Közigazgatási Hivatala hirdetőtábláján, a helyi közösségek helyiségeiben, valamint Zenta község hivatalos honlapján, a [www.zenta-senta.co.rs](http://www.zenta-senta.co.rs) címen.

**Szerb Köztársaság**

**Vajdaság Autonóm Tartomány**

**Zenta község**

**Zenta község Községi Tanácsa Czeglédi Rudolf, okl. építőmérnök s. k.**

**Szám: 320-43/2021-II a község polgármestere**

**Kelt: 2021. november 3-án**

**Zenta**

**5. melléklet**

ZENTA KÖZSÉG

FŐ TÉR 1

24400 ZENTA

**JELENTKEZŐ**

**A PIACI TERÜLET BÉRLETE TÁRSFINANSZÍROZÁSÁRA**

**A VISSZA NEM TÉRÍTENDŐ ESZKÖZÖK ODAÍTÉLÉSÉRE**

|  |  |
| --- | --- |
| 1. **ALAPVETŐ ADATOK A JELENTKEZŐ BENYÚJTÓJÁRÓL** | |
| Családi és utónév |  |
| Lakhely címe |  |
| Kapcsolattartási telefon |  |
| e-mail cím |  |

|  |  |
| --- | --- |
| 1. **ADATOK A MEZŐGAZDASÁGI BIRTOKRÓL** | |
| A regisztrált mezőgazdasági birtok száma |  |
| A mezőgazdasági birtok bankjának a neve és a céleszközök számlaszáma |  |
| A mezőgazdasági birtok tagjainak száma |  |
| A mezőgazdasági földterület területe ha-ban, amellyel a mezőgazdasági birtok rendelkezik |  |

|  |  |
| --- | --- |
| 1. **ADATOK A JELENTKEZÉS TÁRGYÁRÓL** | |
| Az eszközök rendeltetése | 1. Piaci terület bérlete |
| A Zenta községtől kért összeg dinárban  *(maximum 15.000,00 dinár*  *áfával)* |  |

**A jelentkezés benyújtója a jelentkező mellett megküldi az alábbi bizonyítékokat**:

1) eredeti igazolást a mezőgazdasági birtok aktív státuszáról, kiadva a Kincstári Igazgatóság által (nem idősebb 6 hónapnál).

2) az érvényes személyi igazolványának fénymásolatát, illetve a leolvasott érvényes személyi igazolványt a jelentkezés benyújtóját illetően,

3) a hatásköri községi szerv eredeti igazolását a kiegyenlített esedékes kötelezettségekről a közbevételek címén,

4) a 2021-es évben a Kommunális-lakásügyi Közvállalattal a piaci terület bérletéről kötött szerződés fénymásolata,

5) az eredeti számlát, a fiskális kivonatot vagy más hiteles pénzügyi dokumentumot, amely a 2021-es évben a piaci terület bérletének költségeire vonatkozik,

6) eredeti kivonatot a mezőgazdasági birtokok nyilvántartásából – adatok a mezőgazdasági birtokról az adatokkal a mezőgazdasági birtok tagjainak a számáról és a mezőgazdasági birtok rendeltetési számlája számáról (nem lehet idősebb 6 hónapnál), és

7) a mezőgazdasági birtokok nyilvántartásából az eredeti kivonat - a növényi termelés szerkezete az adatokkal a mezőgazdasági birtok rendelkezésére álló földterület területéről (nem lehet idősebb 6 hónapnál).

Zenta község fenntartja a jogát, hogy a jelentkező benyújtójától, szükség szerint, bekérjen kiegészítő dokumentációt és információt.

Hely és dátum: \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A jelentkező benyújtójának aláírása